Den Nord-Cimbriske Tilskuer, 1829-06-30
Rusland, Tyrkiet og Grækerland. Efter en Skrivelse fra Wallachiet skal Storvezirens Tilbagetog til Eski=Arnaular kun have været maskeret; han skal paa Nye den 19de Mai være rykket frem mod de russiske Generaler Kreutzes og Roths Corpser, og det skal være kommen til en Fægtning, hvori man paa begge Sider skal have lagt en stor Tapperhed for Dagen. Det er vanskeligt at erfare noget nærmere derom, dog synes paa begge Sider intet Afgjørende at være forefaldet; man veed kun at der skal være flydt meget Blod. Nu er ogsaa den gunstigste Aarstid for de militaire Operationer, Luften er let og vederqvægende, Foderurter gives i Mængde, og Kilderne ere klare og aromatiske, indtræder først den egentlige hede Sommer, borttørres Bækkene, Græsset visner og Jordbunden bliver brændende; man kan derfor med hver Dag imødesee vigtige Begivenbeder. - Fæstningen Giurgewo bliver stærk beskudt, Besætningen har gjort et uhældigt Udfald. General Geismar staaer ved Kalefat og venter med Læng paa at Donauen, der er traadt udenfor dens Bredder, igjen skulde falde, for at kunne udvide sine Operationer. Beleiringscorpset for Rustschuck er bleven angrebet af 3000 Mand Tyrker; men General Kreutz har slaaet dem tilbage med betydeligt Tab, hvorved General Scheremetieff med sin Brigade isærdeleshed har udmærket sig. Man har officiel Beretning fra Krigsskuepladsen om en den 26de Mai mellem den russiske Brig Mercurius, Captain-Lieutnant Kasarsky, og tvende tyrkiske Linieskibe forefalden Fægtning, hvori Briggens Besætning paa det tappreste har afslaaet Sidstnævntes Angreb, Den 26de nemlig, da den tyrkiske Flaade løb udaf Bosphorus, befandt fornævnte Brig sig ved Indgangen til Canalen, og kunde, uagtet den satte alle Seil til, ikke undflye de tyrkiske Krigsskibe. To af de bedste Seilere blandt den fjendtlige Flaade: Linieskibet Capudan Pascha paa 110 Kanoner, og et Andet paa 74 Kanoner under Admiralslag, kom ham Kl. halv tre saa nær, at de begyndte at beskyde ham med deres forreste Kanoner. Under saa farlige Omstændigheder, besluttede den Høistcommanderende at sammenkalde sine fornemste Officerer og Mandskab til et Krigsraad, og det blev besluttet at fægte til det Yderste. Styrmanden Prokofieffgjorde det Forslag at sprænge Briggen i Luften, naar den ikke kunne forsvares længer; men skulle Skibet bekomme en Læk, saa at man ikke kunne pumpe det læns, da at hænge sig fast til et fjendtligt Skib og sprænge Briggen med de Officerer, der endnu vare i Live, i Luften; til hvilken Ende en ladt Pistoi blev holdt i Beredskab i Krudtkammeret; enhver var opflammet af Begjærlighed til at maale sig med den mægtige Fjende: Herpaa begyndte Briggen Mercurius Jlden. Strax derpaa kom det største af de fjendtlige Skibe den om paa Siden, og truede med at give den sit fulde Lag; men med en rask og dristig Bevægelse undgik den, den fjendtlige Salve. Endelig fik begge de fjendtlige Linieskibe Briggen imellem sig, og nu opfordrede Kapudan Pascha, under en uafbrudt Kanontorden, den til Overgivelse; men et Hurra, ledsaget af Kanon og Gevæhrild, var svaret. Jndtil Kl. halv fem fortsatte Mercurius med den største Standhaftighed Kampen; idet den ved alle mulige Vendinger og Dreininger søgte at undgaae de fjendtlige Salver. En fjendtlig Granat tændte endog, men det lykkedes Mandskabet igjen at slukke Jlden. Endelig kronedes Tapperheden med Held: Briggen havde lagt sin høire Bredside til Kapudan Pascha, og forskjød og beskadigede saaledes dennes Stænger, Master og Seil, at denne saae sig nødt til at tænke paa sin egen Sikkerhed, og dreiede af Men Admiralskibet fortsatte haardnakket Kampen, det havde lagt sig bag Agterenden af Mercurius, og truede, ved dets velrettede Jld, at bore den i Grund; men intet kunne bøie de kjække Russeres Mod; ved deres utrættelige Anstrængelser lykkedes det dem ogsaa Kl. halv sex at bringe Admiralskibet til at holde inde med dets Jld, efter betydelig af have beskadiget dets Takkelage og Vant, og forøvrigt have tilføiet den betydelig Skade. J denne Kamp, som gik for sig i Sigte af den hele fjendtlige Flaade og havde varet mere end 3 Timer, fik Mercurius 4 Mand Døde og 6 Mand Saarede, havde faaet mere end 22 Kugler i Skraaget, 16 Skud i Masterne og 133 i Seilene. Saaledes havde en Brig paa 18 Kanoner bragt 184 fjendtlige Kanoner til at tie, og et Mandskab paa 79, tilintetgjort et 20 Gange større Mandskabs Bestræbelser. - Jmidlertid havde dog den tyrkiske Flaade den Satisfaction, paa den asiatiske Kyst ved Ereckli eller Herallenbayen, at tage en der stationeret russisk Fregat: Raphael paa 36 Kanoner, som indbragtes og af Storherren toges i Øiesyn.